Μπακαλιάρος στον φούρνο
Χωρίς τηγάνισμα και με σκορδαλιά με αμύγδαλο και γιαούρτι, αυτός ο μπακαλιάρος είναι πεντανόστιμος και light!
1 κιλό φιλέτο παστού μπακαλιάρου, καλά ξαλμυρισμένο και κομμένο σε 6 κομμάτια, 200 γρ. φρυγανιά, τριμμένη, 80 γρ. γραβιέρα Αμφιλοχίας, τριμμένη, 60 ml ελαιόλαδο, 150 γρ. μουστάρδα απαλή, αλάτι, φρεσκοτριμμένο πιπέρι, 200 γρ. αμυγδαλόψιχα, 2 κουτ. σούπας ξίδι από λευκό κρασί, 220 γρ. γιαούρτι αγελάδος με 2% λιπαρά, 2 σκελίδες σκόρδου, καθαρισμένες, 50 ml ελαιόλαδο, αλάτι, φρεσκοτριμμένο πιπέρι
Προθερμαίνουμε το φούρνο στους 190°C και καλύπτουμε με λαδόκολλα ένα ρηχό ταψί.Σε ένα μπολ ανακατεύουμε την τριμμένη φρυγανιά, το τυρί, το μισό λάδι, αλάτι και πιπέρι. Σε ένα άλλο μπολ ανακατεύουμε το υπόλοιπο ελαιόλαδο με τη μουστάρδα, αλάτι και πιπέρι. Βουτάμε τα κομμάτια του μπακαλιάρου πρώτα στο μείγμα της μουστάρδας και μετά στο μείγμα με τη φρυγανιά, γυρίζοντάς τα ώστε να καλυφθούν καλά.Τα βάζουμε στο ταψί και ψήνουμε για περίπου 15 – 20 λεπτά, μέχρι να ψηθεί το ψάρι και να σχηματίσει μια τραγανή κρούστα.Χτυπάμε όλα τα υλικά στο μούλτι για μερικά λεπτά, μέχρι να πολτοποιηθούν και να ομογενοποιηθούν. Αν το μείγμα είναι πολύ πηχτό, προσθέτουμε 1 – 2 κουτ. σούπας νερό.Σερβίρουμε τον μπακαλιάρο με τη «σκορδαλιά».
Γιαούρτι,Μπακαλιάρος,Ψάρι